NIRIEN TA' MĦABBA JEW SIEGĦA MA' ĠESU OSTJA Kemm hi ħelwa l-Għamara ta' Mħabbtek, O Ġest, x'Ġenna żgħira f'din l-artl Hawn il-bjuda w-is-safa tal-ġilju; Hawn il-fwieħa tas-sagħtar u l-ward. Le ma rridx noħlom iżjed il-frugħa Li tidħakli fil-għana, fil-ġid : Inti biss tkun il-Kewkba ta' ħsiebi; Int il-Ħakem ta' qalbi w-is-Sid; Għax il-bewsa ta' fommok ħanina Fiha togħma ta' Ħobż is-Smewwiet : Fit-tgħanniqa ta' qalbi ma' qalbek Ruħi togħixa fil-mewġ tal-ħlewwiet. Dik il-kelma li tgħidii fis-siegħa Li ninxeħet sogħbien haw' f'riġlejk; Dik ix-xrara li tikbes ġo. sidri, Meta naħseb fil-kisra t'għajnejk, ifissruli l-ħuġġieġa ta' mħabba Li wasslitek biex tmut fuq salib, U nħoss xewqa li nrossok fi ħdani U mmut mgħannaq ma' l-egħżeż Ħabib, Għax il-bewsa ta' fommok eċċ. Priġunier f'dik id-dwejra ċkejkuna, Qatt ma tegħija tistenna lill-ħbieb; U fiż-żjara ta' qlub għalenija Tiftaħ beraħ ta' Darek il-bieb. O Ġesh, ibqa' dejjem kellimni Hekk, bil-ħlewwa, sa kemm żmieni jtul, Ħalli nħobbok, inħobbok, inħobbok Fil-Misterju tal-għeneb u ż-żbul. Għax il-bewsa ta' fommok eċċ,